Minstens vier dood in skietery in sinagogeDie Tree of Life-sinagoge in Pittsburgh. Foto: Google Maps ŉ Gewapende man het op ŉ sinagoge in die Amerikaanse stad Pittsburgh, Pennsilvanië, toegeslaan en talle mense om die lewe gebring. Nooddienste het omstreeks 10:00 plaaslike tyd (16:00 SA tyd) by die Tree of Life-gemeente se sinagoge in die oorwegend Joodse woonbuurt Squirrel Hill opgedaag, berig die BBC. Volgens die plaaslike polisie is talle mense noodlottig gewond voor die aanvaller hom aan beamptes oorgegee het. Hy word aangehou. Blykbaar is vier mense doodgeskiet en nog vier gewond, onder wie twee polisiebeamptes, berig die Britse dagblad Evening Standard. Die sinagoge se Sabbatdiens, wat om 09:45 begin, was aan die gang toe die man op gemeentelede losgebrand het het, berig CNN. In 2010 was sowat 40% van Squirrel Hill se inwoners Joods en woon nagenoeg ’n derde van Groter-Pittsburgh se Joodse bevolking in dié voorstad. en nog 14% in die omliggende gebiede.